Diari Oficial de la Generalitat Valenciana


Sumari del DOGV 5050, del 15-07-2005 (2005/7760)

Actuacions de juí ordinari número 171/2003. Cèdula de notificació.
------------------------------------------------------------------

### Dades del document

Número de DOGV
:   5050

Data del DOGV
:   15-07-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7760


Organisme emissor
:   Jutjat de Primera Instància Número 4 d'Elx

Tipus de document
:   Anunci

Actuacions de juí ordinari número 171/2003. Cèdula de notificació. [2005/Q7760]
  
Procediment: assumpte civil 171/2003
  
Juí: juí ordinari 171/2003
  
Part demandant: Amparo Monedero Carmona
  
Part demandada: Expromor, SL, RL, Antonio Morcillo Pastor i Hipólito Miñana González
  
Al juí a què es fa referència s'ha dictat la resolució el text de la qual, literalment, diu així:
  
«Decisió
  
Que amb l'estimació de la demanda interposada per la procuradora María de Pilar Almansa Rodríguez, en nom i representació d'Amparo Monedero Carmona contra Expromor, SL, en situació processal de rebel·lia, i contra Hipólito Miñana González, representat pel procurador Vicente Castaño López, condemne de forma solidària Expromor, SL, i Hipólito Miñana González a realitzar tots els treballs assenyalats en el pressupost contingut en el dictamen pericial acompanyat com a document 5 de la demanda efectuat pels perits de la part actora, els senyors Pastor García i Santonja Olcina perquè la nau industrial d'actuacions s'ajuste al projecte d'esta realitzat per l'enginyer el senyor Alemán, i per a corregir la deficiència constructiva relativa al carener de la coberta. I per si hi ha el cas que els demandats no porten a terme els treballs anteriors en el termini que es fixe en execució de sentència, han de pagar a la part actora, també amb caràcter solidari, la quantitat de vint-i-sis mil nou-cents vint-i-set euros i huitanta-sis cèntims (26.927,86 €) actualitzada a la data en què es lliure l'esmentada quantitat amb la variació de l'índex de preus al consum que publique l'Institut Nacional d'Estadística o un altre organisme oficial que el substituïsca (per al càlcul de la quantitat actualitzada que cal lliurar es prendrà com a dia inicial el de la data d'esta sentència i com a dia final el del pagament). No obstant el caràcter subsidiari de la condemna que cal lliurar una quantitat de diners, els demandats poden optar pel pagament d'esta quantitat de diners en lloc de fer els treballs a què es fa referència. I condemne igualment els demandats a les costes causades en este procés.
  
Contra esta resolució s'hi pot interposar un recurs d'apel·lació que ha de resoldre la Secció Setena de l'Audiència Provincial d'Alacant, amb seu a Elx, si es prepara davant d'este jutjat d'acord amb el que establix l'article 457 de la Llei 1/2000, de 7 de gener, d'Enjudiciament Civil, en el termini de cinc dies comptadors des del sendemà a la notificació.
  
Esta és la meua sentència, de la qual s'expedirà un testimoniatge per a unir-lo a les actuacions, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de 9 de juny de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Generalitat Valenciana, per a portar a efecte la diligència de notificació de sentència al Demandat, Expromor, SL.